Taalgebruik: soek, opsoek, deursoekArgieffoto (Foto: nightowl, Pixabay) Taaltoffie stel ondersoek in oor die gebruik van die woorde soek, deursoek en opsoek. Jy soek iets of jy soek daarna [NIE: soek daarvoor]. Die polisie soek die inbreker [EERDER AS: is op soek na]. seek dit kan nie voor die voet met soek vertaal word nie: Albei lande strewe die einde van die oorlog na [NIE: soek vrede] of albei wil ŉ einde aan die oorlog maak Jy deursoek (figuurlik) jou hart (verlede tyd: het jou hart deursoek), en die polisie soek die huis deur of deursoek die huis na dwelms (verlede tyd: het die huis deurgesoek/deursoek, of gefynkam) en soek die rekenaarlêers deur na inligting. Die inwoners is gevisenteer of deurgesoek. opsoek 1 Deur te soek probeer opspoor: Iets in ŉ woordeboek opsoek. 2 ŉ Besoek bring; kuier: Ek kom jou opsoek by julle nuwe woonplek by die see. Iemand se geselskap opsoek. 3 Kies as plek om die tyd te verwyl: Die koelte, skaduwee opsoek Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R350-00* * Prys onderhewig aan verandering